Неяк надвячоркам я сустрэў каля будынка былой Дублінскай базавай школы дзвюх жанчын. Разгаварыліся. Любоў Ляпеха больш за 30 гадоў працавала дырэктарам гэтай установы адукацыі. Рамуальда Пішчук настаўнічала звыш 20 гадоў. У 2011 годзе школу зачынілі, бо вучняў значна паменшыла. Аднак Любоў Пятроўна заявіла аддзелу адукацыі: “Разбурыць і разрабаваць будынак не дамо, афармляйце нас вартаўнікамі!”